**Aprobat,**

**MANAGER,**

**Dr.Diana Loreta PAUN**

**CAIET DE SARCINI**

**IN VEDEREA INCHEIERII UNUI CONTRACT DE**

**SERVICII DE PROIECTARE SI EXECUTIE LUCRARI DE INTERVENTIE PENTRU PROIECTUL DE CONSOLIDARE, MODERNIZARE, COMPARTIMENTARE SI RECONFIGURARE A SPATIILOR EXISTENTE, PRECUM SI INTERVENTII LA INSTALATIILE AFERENTE PAVILIONULUI CORP G POLICLINICA**

**I.INTRODUCERE**

Institutul Naţional de Endocrinologie"C.I.Parhon" infiintat in anul 1946, functioneaza din 1948 in 8 (opt) corpuri de cladiri . Clădirile din cadrul Institutului sunt de tip pavilionar , anul inceperii execuţiei lor fiind 1928, conform cărţii tehnice si sunt situate în Bucureşti , Bd. Aviatorilor Nr. 34-36, Sectorul 1.

Terenul aferent cladirilor, este delimitat la nord de Str.Muzeul Zambaccian, la Est de Str.Ing. Emil Pangrati, la Sud de Str. Cpt. Av. Gh. Demetriade, la vest de B-dul Aviatorilor, are o suprafaţă de 12.812,30m², iar pe el se găsesc amplasate corpurile A,B,B-C,C,D,E,F şi G-Policlinica.

In prezent spitalul are o capacitate de 402 paturi, destinatia principala fiind asistenta medicala spitaliceasca.

La clădirile aflate în exploatare, s-au făcut diverse intervenţii pentru reparaţii curente, recompartimentări locale , reparaţii de instalaţii,etc.

In contextul alinierii la normele europene, s-a impus ca obiectiv obligatoriu reorganizarea spatiala si functionala a intregului ansamblu spitalicesc in conformitate cu normele, normativele si directivele Comunitatii Europene, in vigoare, iar ca urmare a acestui deziderat, beneficiarul -**Institutul Naţional de Endocrinologie "C.I.Parhon" solicita incheierea unui CONTRACT DE SERVICII DE PROIECTARE SI EXECUTIE LUCRARI DE INTERVENTIE PENTRU PROIECTUL DE CONSOLIDARE, MODERNIZARE, COMPARTIMENTARE SI RECONFIGURARE A SPATIILOR EXISTENTE, PRECUM SI INTERVENTII LA INSTALATIILE AFERENTE PAVILIONULUI CORP G POLICLINICA cu obiectul contractului: lucrari de consolidare, reabilitare, modernizare si reconfigurarea corp G Policlinica cu proiectare inclusa, din cadrul Institutului National de Endocrinologie C.I. Parhon.**

**Obiectivele specifice si anume:**

**-consolidarea, reabilitarea imobilului existent, precum si remodelarea podului existent al pavilionului G, corp adiacent str. Demetriade, sunt cuprinse in prezentul caiet de sarcini care a fost elaborat pentru achizitia publica de lucrari de constructii cu proiectare inclusa .**

Necesitatea interventiilor, pentru fiecare corp de cladire, rezulta pe de o parte, din concluziile rapoartelor de expertiza tehnica si a ulterioarelor adnotari la acestea, din documentatia de avizare a lucrarilor de interventii avizata de M.S., precum si din obiectivul obligatoriu al reorganizarii spatiale si functionale in conformitate cu normele, normativele si directivele Comunitatii Europene, in vigoare.

**II.Tema de proiectare**

II.1. Proiectul tehnic, documentatii de avize si acorduri

1.1 Obiective urmărite

Documentaţia aferentă proiectului tehnic, trebuie să:

- corespundă din punct de vedere al cerinţelor de calitate (va fi verificată de verificatori atestaţi pentru domeniile şi cerinţele specificate la III.1.)

- fie întocmită în conformitate cu prevederile Instrucţiunilor de aplicare a unor prevederi ale Hotărârii de Guvern nr. 28/2008, privind conţinutul cadru al unui proiect tehnic

- conţină caiete de sarcini privind execuţia lucrărilor, caiete de sarcini pentru furnizorii materialelor principale, caiete de sarcini pentru recepţii şi caiete de sarcini pentru urmărirea în timp a construcţiei şi pentru întocmirea cărţii tehnice ( În cadrul caietelor de sarcini şi oriunde în cadrul proiectului este interzis a se face referiri sau trimiteri la mărci de fabrică, producători ori comercianţi sau la alte asemenea recomandări ori precizări care să indice preferinţe sau să restrângă concurenţa!)

- conţină detalii de execuţie;

Documentaţia aferentă proiectului pentru obţinerea autorizaţiei de construire:

- va fi întocmită conform cerinţelor specificate în Legea nr. 50/1991, republicată, privind autorizarea executării lucrărilor de construcţii, cu completările şi modificările ulterioare

- să conţină şi proiectul pentru organizarea execuţiei lucrărilor.

In etapa I se vor intocmi documentatiile de avize si acorduri solicitate prin Certficatul de Urbanism.

II.2 Reglementări legislative şi tehnice

1. Hotărârea Guvernului României nr. 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii - Monitorul Oficial, Partea I nr. 48 din 22/01/2008

2. Instrucţiunilor de aplicare a unor prevederi ale Hotărârii de Guvern nr. 28/2008 -Monitorul Oficial, Partea I nr. 524 din 11/07/2008

3. Legea 10/1995 privind calitatea în construcţii, cu modificările şi completările ulterioare.

4. C 56 – 2002 – Normativ pentru verificarea calității și recepția lucrărilor la instalații aferente construcțiilor

5. Legea nr. 50/1991, republicată, privind autorizarea executării lucrărilor de construcţii, cu completările şi modificările ulterioare

II.3 Condiţii de predare a documentaţiei.

Documentatiile pentru avize si acorduri se vor elabora in maxim 10 .zile calendaristice, calculate din ziua următoare semnării contractului .

Documentaţia aferentă proiectului de execuţie, atât părţile scrise cât şi cele desenate, vor fi predate în cel mult 30 zile calendaristice, calculate din ziua următoare semnării contractului. Acceptarea documentaţiei este condiţionată de:

1. întocmirea acesteia cu respectarea prevederilor legale privind conţinutul cadru al proiectului de execuţie;

2. existenţa referatelor de verificare întocmite de către verificatorii de proiecte şi de existenţa ştampilelor verificatorilor atât pe părţile scrise cât şi pe părţile desenate;

3. existenţa graficului de execuţie a lucrărilor;

4. existenţa graficului de urmărire şi control al calităţii lucrărilor.

Iniţial, documentaţia va fi predată într-un singur exemplar scris şi în format electronic.

După avizarea fără obiecţiuni şi observaţii a documentaţiei de către comisia tehnico-economică a autorităţii contractante, în maximum cinci zile lucrătoare de la data avizului, operatorul economic va preda încă trei exemplare scrise, ştampilate în original de către verificatorii de proiecte (în cazul în care, pe baza recomandărilor comisiei, nu trebuie efectuate modificări la documentaţia predată iniţial).

**III. Verificarea tehnică a proiectelor**

III.1 Obiective urmărite

Verificare tehnică a proiectelor trebuie asigurată de către specialişti atestaţi pentru domeniul construcţii şi arhitectură - cerinţele A1, B1, C, D, E şi F şi pentru domeniul instalaţii - cerinţele Is, Ie şi It.

III.2 Reglementări legislative

1. Legea 10/1995 privind calitatea în construcţii, cu modificările şi completările ulterioare

2. Hotărârea Guvernului nr. 925/1995 - Regulament de verificare şi expertizare tehnică de calitate a proiectelor, a execuţiei lucrărilor şi a construcţiilor – Monitorul Oficial, Partea I nr. 286 din 11/12/1995

3. Ordin MLPTL 777/2003: Reglementare tehnică "Îndrumător pentru atestarea tehnico-profesională a specialiştilor cu activitate în construcţii" - Monitorul Oficial, Partea I nr. 397 din 09/06/2003 – cu modificările ulterioare

**IV. Asistenţa tehnică din partea proiectantului pe durata execuţiei lucrărilor**

IV.1 Obiective urmărite

Pe durata execuţiei lucrărilor proiectantul trebuie să:

- participe la toate fazele de verificare şi control al calităţii lucrărilor executate;

- modifice soluţiile din proiectul tehnic, dacă situaţiile concrete impun această măsură; modificarea de soluţie se va efectua cu avizul verificatorului de proiect și va include modificările listelor de cantităţi, planşelor etc.

- să participe la recepţia la terminarea lucrărilor şi la recepţia finală întocmind referate de prezentare privind modul în care a fost realizată lucrarea, respectiv modul în care s-a comportat lucrarea în perioada de garanţie.

IV.2 Reglementări legislative şi tehnice

1. Legea 10/1995 privind calitatea în construcţii, cu modificările şi completările ulterioare

2. Hotărârea Guvernului nr. 273/1994 privind aprobarea Regulamentului de recepţie a lucrărilor de construcţii şi instalaţiile aferente acestora – Monitorul Oficial Partea I nr.193/2004 – cu modificările ulterioare.

**V. Execuţia lucrărilor**

Lucrările se vor executa cu respectarea strictă a Documentatiilor de avizare a lucrarilor de interventie (DALI), publicate in SEAP.

Construcţiile se încadrează în categoria de importanţă A (conform anexei 3 la Hotărârea Guvernului nr. 766/1997) şi clasa de importanţă I conf. Normativ P100-92 tabel 5.1

**VI.Situatie existenta si propusa**

**Clădire Corp G- Policlinică**

**Situatie existenta:**

Corp amplasat pe latura spre Str. Demetriade cu un regim de înălţime de demisol, parter şi două nivele. (Ds+P+2E)

Aria construita Ac=281,37m²;

Aria desfasurata Adc=1143,52m²

Construcţia are următoarele încăperi :

Demisol : centrală termică,vestiar, spatii magazie centrala bunuri materiale

Parter: Hol intrare, casierie, spatii tomograf, tablou electric, cabinet andrologie, spatiu depozitare.

Etajul 1: cabinet obezitate, cabinet ginecologie, trei cabinete endocrinologie, statistică medicală, recoltare analize,fisier, birou juridic

Etajul 2: birou contabilitate, birou Director Economic ,birou , centrala telefonica, birou personal, birou salarizare, camera sterilizare, laboratoare culturi ţesuturi.

**A fost întocmit un raport de expertiză tehnică cu nr. 117/2008 de către D-l Ing. Prof. Ramiro A. Sofronie, un raport suplimentar de expertiza cu nr. 117/2011, realizat de S.C. MEGA TCP S.R.L. (adnotare la raportul cu nr. 117/2008), precum si documentatia de avizare a lucrarilor de interventii (D.A.L.I.), realizata de S.C. PROEXAP S.R.L, documentatii aflate la dispozitia ofertantilor.**

**Situatie propusa-** corpul G-Policlinica , va fi reabilitat din punct de vedere functional, modernizat din punct de vedere al instalatiilor si echipamentelor, reconfigurat volumetric ca urmare a operatiunilor mentionate mai sus- acoperisul existent va fi liftat si refacut astfel incat sa poata include incaperile si echipamentele propuse. Ca urmare a acestor propuneri imobilul va fi consolidat pe baza expertizei tehnice existente, a rapoartelor ulterioare de expertiza, care au stabilit soluţiile constructive pentru asigurarea stabilităţii, conform normelor şi normativelor în vigoare, precum si a documentatiei de avizare a lucrarilor de interventii (D.A.L.I.).

Descrierea structurii de rezistenţă

CORP G – POLICLINICĂ

Regimul de înălţime este demisol, parter, etaj 1, 2. Înălţimea de nivel este de 3,00 m. Structura de rezistentă este bazata pe opt cadre trasversale cu plansee din beton armat monolit.

La corpul G – Policlinică din punct de vedere structural se propune consolidarea precum şi reconfigurarea acoperisului –actualmente cu o panta minima, conform expertizei tehnice existente, precum si a rapoartelor de expertiza ulterioara care au stabilit soluţiile ce urmeaza a fi puse in opera.(conform documentatiei de avizare a lucrarilor de interventii D.A.L.I.).

**VII. Norme si normative**

Elaborarea documentatiilor si executia lucrarilor solicitate prin prezentul caiet de sarcini se vor face in conformitate cu prevederile legislatiei romanesti din domeniu.

In acest sens, dar fara a se limita la acestea, ofertantii vor trebui sa respecte in mod obligatoriu prevederile specificate in toate documentele legislative din continutul caietului de sarcini, precum si urmatoarelor legi, normative si prescriptii tehnice:

- Legea nr.50/1991 privind autorizarea lucrarilor de constructii, republicata, cu modificarile si completarile ulterioare

- Legii nr. 10/1995 privind calitatea in constructii, cu modificarile si completarile ulterioare.

- Hotararii Guvernului Romaniei nr. 28 din 09.01.2008,

- HGR nr. 28/2008, prin care se stabileste continutul cadru al documentatiilor aferente investitiilor publice, precum si a structurii si metodologiei de eleborare a devizului general pentru obiectivede investitii si lucrari de interventii.

- Ordinului nr. 863/2008 al Ministerului Dezvoltarii, Lucrarilor Publice si Locuintelor pentru aprobarea Instructiunilor de aplicare a unor prevederi din HGR nr. 28/2008

-SR 11100/1-1993 Macrozonarea seismica a teritoriului Romaniei

-Ghid de proiectare. Calculul terenului de fundare la actiuni seismice incazul fundarii directe indicativ GP 014/1997

-Normativ privind documentatiile geotehnice pentru constructii- indicativ NP 074/2007

-P 100/1992 (cap. 11,12-1996)Normativ pentru proiectarea antiseismica a constructiilor de locuinte,social-culturale,agrozootehnice si industriale

-P100-1/2006-cod de proiectare seismica partea I -prevederi de proiectare pentru cladiri

-P 100-3/2008-cod de proiectare seismica partea III-a prevederi pentru evaluarea seismica a cladirilor existente

-Normativ pentru proiectarea structurilor de fundare directa – indicativ 112/2004

-Specificatii tehnice privind produse de otel utilizate ca armaturi:cerinte si criterii de performanta-indicativ ST 009/2005

**VIII.Obiectul contractului**

Contractul presupune:

Elaborarea proiectului fazele PT, CS, DDE si DtAC , obtinerea avizelor si acordurilor, verificarea tehnica a proiectului, asistenta tehnica a proiectantului pe durata lucrarilor si executia lucrarilor de interventie la pavilion corp G Policinica din cadrul Institutului, se va face in conformitate cu cerintele solicitate de catre beneficiar cu documentatia de avizare a lucrarilor de interventii avizata de M.S., cu normele in vigoare, precum si cu alinierea la normele Comunitatii Europene in ceea ce priveste constructia si spatiile destinate activitatilor de asistenta medicala spitaliceasca.

Intocmit,

Arh. Constantin Dragos Neamtu